open-index/open-wikipedia-markdown huggingface dataset:
Surova romansa

***Surova romansa*** () je sovjetski igrani film snimljen 1984. godine u režiji Eldara Rjazanova. Po žanru je melodrama, a predstavlja adaptaciju teatarskog komada *[[Bespridanica|Djevojka bez miraza]]* Aleksandra Ostrovskog. Radnja se događa krajem 1870-ih u dolini Volge, a protagonistica, čiji lik u svojoj prvoj glavnoj filmskoj ulozi tumači Larisa Guzejeva je Larisa Ogudalova. kćerka osiromašenih plemića koju majka potiče da svoje egzistencijalne probleme riješi udajom za bogatog muža; pri tome se kao najizgledniji kandidat bogati, ali Larisi odvratni Julij Karandišev (čiji lik tumači Andrejk Mjagkov), dok se njoj daleko više dopada šarmantni poduzetnik Sergej Paratov (čiji lik tumači Nikita Mihalkov).

*Surova romansa*, koja se isticala visokim budžetom, ali korištenjem muzičkih brojeva, uključujući tradicionalne pjesme koje izvodi Valentina Ponomarjova, stekla je veliku popularnost i imala izuzetnu gledanost među sovjetskom publikom.

## Uloge
* Larisa Guzejeva - Larisa Ogudalova (sinkronizacija glasa: Ana Kamenjkova, pjevanje: Valentina Ponomarjova)
* Nikita Mihalkov - Sergej Paratov
* Andrey Mjagkov - Julij Karandišev
* Alisa Frajndlih - Harita Ogudalova
* Aleksej Petrenko - Mokij Knurov
* Viktor Proskurin - Vasilij Voževatov

## Vanjske veze
* 
* «Жестокий романс»  на сайте «Мосфильма»
*
Zakoniti brak (film)

***Zakoniti brak*** () je sovjetski igrani film snimljen 1985. godine u režiji Alberta Mkrtčjana. Po žanru je melodrama, a protagonisti, koje tumače Igor Kostolevski i Natalija Belohostvikova, su glumac i učiteljica koji su za vrijeme Drugog svjetskog rata evakuirani iz Moskve u Taškent. Radnja prikazuje kako se oboje odluče vratiti i zbog toga, kako bi dobili dozvolu, ulaze u lažni brak.

## Vanjske veze
*
Kurir (film, 1986)

***Kurir*** () je sovjetski igrani film snimljen 1986. godine u režiji Karena Šahnazrova. Po žanru je mješavina drame i komedije, a protagonist, čiji lik tumači Fjodor Dunajevski je 17-godišnjak koji nakon neuspjelog pokušaja da se upiše na fakultet mora prihvatiti posao kurira za jedan časopis. Radnja prikazuje kako prilikom posla dolazi u kuću bogatog i privilegiranog profesora, te upozna njegovu kćer (čiji lik tumači Anastasija Nemoljajeva) i sa njom započinje ljubavnu vezu. Snimljen nakon što je nova politika Glasnosti pružila veću kreativnu slobodu sovjetskim filmašima, *Kurir* se isticao prikazom mračnih strana života u tadašnjem Sovjetskom Savezu, a mračan ton i besperspektivnost glavnog lika se često tumačila kao alegorija na besperspektivnost režima koji je tada bio u terminalnoj krizi.

## Uloge
* Fjodor Dunajevski – Ivan, kurir
* Anastasija Nemoljajeva – Katja
* Oleg Basilašvili – Semjon Petrovič, Katjin otac
* Ina Čurikova – Lidija Aleksejevna, Ivanova majka
* Aleksandar Pankratov-Čjorni – Stepan Afanasjevič, glavni urednik
* Svetlana Krjučkova – Zinaida Pavlovna, sekretarica
* Vladimir Menšov – Oleg Nikolajevič, gost na Katjinoj rođendanskoj zabavi

## Reference

## Vanjske veze
*
* Watch ''Courier''  online at official Mosfilm site (with English subtitles)
Tales from the Crypt (film)

***Tales from the Crypt*** () je britansko-američki horor omnibus film snimljen 1972. godine u režiji Freddieja Francisa. Temelji se na nekoliko stripova objavljenih u časopisima *[[Tales from the Crpyt (strip)|Tales from the Crypt]]* i *[[The Vault of Horror (strip)|The Vault of Horror]]*. Okvirna radnja prikazuje kako petoro turista, koje je išlo posjetiti katakombe, završi u tajanstvenoj prostoriji u kojima ih Čuvar kripte (čiji lik tumači Ralph Richardson) opiše kako će umrijeti.

## Uloge
**Wraparounds**:
* Ralph Richardson&nbsp;– Čuvar kripte
* Geoffrey Bayldon&nbsp;– Vodič

**...And All Through the House**:
* Joan Collins&nbsp;– Joanne Clayton
* Martin Boddey&nbsp;– Richard Clayton
* Chloe Franks&nbsp;– Carol Clayton
* Oliver MacGreevy&nbsp;– Manijak u odijelu Djeda Mraza
* Robert Rietti&nbsp;– Radio-spiker (glas, nenaveden na špici)

**Reflection of Death**:
* Ian Hendry&nbsp;– Carl Maitland
* Susan Denny&nbsp;– Mrs. Maitland
* Angela Grant&nbsp;– Susan Blake
* Peter Fraser&nbsp;– Vozač
* Frank Forsyth&nbsp;– Skitnica

**Poetic Justice**:
* Robin Phillips&nbsp;– James Elliot
* David Markham&nbsp;– Edward Elliot
* Peter Cushing&nbsp;– Arthur Edward Grimsdyke
* Robert Hutton&nbsp;– Mr. Baker
* Manning Wilson&nbsp;– Vikar
* Clifford Earl&nbsp;– Policijski narednik
* Edward Evans&nbsp;– Policajac Ramsey
* Irene Gawne&nbsp;– Mrs. Phelps
* Stafford Medhurst&nbsp;– Sin Mrs. Phelps

**Wish You Were Here**:
* Richard Greene&nbsp;– Ralph Jason
* Barbara Murray&nbsp;– Enid Jason
* Roy Dotrice&nbsp;– Charles Gregory
* Jane Sofiano&nbsp;– Sekretarica
* Peter Thomas&nbsp;– Nosač lijesa
* Hedger Wallace&nbsp;– Detektiv

**Blind Alleys**:
* Nigel Patrick&nbsp;– Major William Rogers
* Patrick Magee&nbsp;– George Carter
* George Herbert&nbsp;– Greenwood
* Harry Locke&nbsp;– Harry, kuhar
* Tony Wall&nbsp;– Stjuard
* John Barrard&nbsp;– Slijepac (nenaveden na špici)

## Izvori

## Vanjske veze
* 
*
Monopoli

**Monopoli** može biti:
*Monopoli (Bari), naselje u provinciji Bari, Italija
*Monopol (igra), društvena igra
Pendro

**Pendro** (kur: پێندرۆ *Pêndro*) je kurdsko selo u Iračkom Kurdistanu, u provinciji Arbil, blizu granice sa Turskom, Nalazi se otprilike 15–18&nbsp;km sjeverno od Barzana, od 2540 stanovnika.

## Reference

## Vanjske veze

* Pendro  zvanični sajt
* Guvernorat Erbil
Bloody Sunday (film)

***Bloody Sunday*** () je britansko-irski igrani film snimljen u režiji Paula Greengrassa i premijerno prikazan početkom 2002. godine. Originalno zamišljen kao televizijski film, temelji se na knjizi **Eyewitness Bloody Sunday* [[Don Mullan|Dona Mullana]], [[Sjeverna Irska|sjevernoirskog]] aktivista koji je u njemu opisao vlastito iskustvo prilikom incidenta poznatog kao [[Krvava nedjelja (1972)|Krvava nedjelja]], kada su 1972. godine za vrijeme [[The Troubles|sjevernoirskog]] sukoba [[Britanska vojska|britanski vojnici]] otvorili paljbu na učesnike mirnih [[demonstracije|demonstracije]] za ljudska prava [[internacija|interniranih]] [[Katoličanstvo|katolika]]. *Bloody Sunday*, napravljen dvije godine nakon početka velike istrage koju je povodom tih događaja bila pokrenula britanska vlada, odnosno njegove 30. obljetnice. Isticao se inzistiranjem na realizmu. Premijerno je prikazan na [[Sundance Film Festival|Sundanceu]], a potom na [[Berlinale 2002.|Berlinskom festivalu]], gdje je osvojio [[Zlatni medvjed]]. Greengrass je zahvaljujući ovom filmu stekao veliki ugled te nastavio karijeru u [[Hollywood]]u, postavši specijalist za [[akcija (film)|akcijske filmove]] temeljene na istinitim događajima.

Nedugo nakon premijere *Bloody Sunday*, u Britaniji je prikazan [[televizijski film]] pod naslovom *Sunday'', koji prikazuje iste događaje. 

## Glavne uloge
* James Nesbitt ... Ivan Cooper
* Tim Pigott-Smith ... General-major Robert Ford
* Nicholas Farrell ... Brigadir Patrick Maclellan
* Gerard McSorley ... Glavni inspektor Lagan
* Kathy Kiera Clarke ... Frances
* Allan Gildea ... Kevin McCorry
* Gerard Crossan ... Eamonn McCann
* Simon Mann ... Puk. Derek Wilford
* Mary Moulds ... Bernadette Devlin
* Carmel McCallion ... Bridget Bond
* David Clayton Rogers ... Dennis

## Vanjske veze
*
*
*
Sunday (film, 2002)

***Sunday*** () je britanski televizijski film snimljen u režiji Charlesa McDougalla i premijerno prikazan početkom 2002. godine na programu kanala Channel Four. U njemu se prikazuju događaji prije, za vrijeme i poslije incidenta poznatog kao Krvava nedjelja, kada su, za vrijeme Sjevernoirskog sukoba britanski vojnici pucali na katoličke demonstrante. Film je napravljen povodom 30. obljetnice događaja, i nakon prikazivanja je u studiju Channel 4 održana debata u kojoj su različiti sudionici dali različita tumačenja događaja. *Sunday* je bio zasjenjen mnogo poznatijim filmom *[[Bloody Sunday (film)|Bloody Sunday]]* koji je obrađivao istu temu i osam dana ranije bio prikazan na programu mreže ITV

## Reference

## Vanjske veze
*
Hladno ljeto pedeset treće...

***Hladno ljeto pedeset treće...*** () je sovjetski igrani film snimljen u režiji Aleksandra Proškina i premijerno prikazan 1988. godine. Po žanru je mješavina drame i akcijskog filma, a radnja se događa 1953. godine, odnosno nekoliko mjeseci nakon smrti Staljina, kada je njegov zloglasni šef tajne policije Lavrentij Berija, u nastojanju da osigura vlast, potpisao ukaz o amnestiji temeljem koga su iz gulaga masovno pušteni brojni zatvorenici, uključjujući najokorjelije i najopasnije kriminalce, nakon toga brzo organizirane u bande koje su napadale izolirana naselja. Protagonisti, čije likove tumače Valerij Prijomhov i Anatolij Papanov, su dva bivša politička zatvorenika, koji su se sticajem okolnosti našli u jednom takvom naselju na sjeveru Rusije, te ga odlučuju zaštititi od bandita nakon što u okršaju sa njima pogine lokalni milicajac.

*Hladno ljeto pedeset treće...* je nastalo u doba Glasnosti, kada su sovjetski filmaši prvi put dobili odriješene ruke da se pozabave brojnim dotadašnjim tabu temama, uključujući represiju za vrijeme Staljinove strahovlade. Film je zbog toga izazvao izuzetnu pažnju kako u tadašnjem SSSR-u, tako i u inozemstvu. Papanovu, jednom od tada najpopularnijih sovjetskih glumaca, *Hladno ljeto* je bio posljednji film, s obzirom da je nedugo nakon završetka snimanja umro od srčanog udara.

## Uloge
* Valerij Prijomjhov ...  *Sergej Basargin, bivši kapetan vojnih obavještajaca*
* Anatolij Papanov ... *Nikolaj Pavlovič Starobogatov, bivši inženjer*
* Viktor Stepanov ... *milicionar Mankov, ubijen od bandita*
* Nina Usatova ... *Lidija Matvejevna, nijema žena*
* Zoja Burjak ... *kćer Lidije Matvjejevne*
* Jurij Kuznjecov ... *Ivan Zotov, direktor trgovine*
* Vladimir Kašpur ... * Fadejč, načelnik pristaništa*
* Jelisaveta Solodova ... *supruga Nikolaja Starobogatova*
* Boris Plotnikov ... *sin Nikolaja Starobogatova*
* Vladimir Golovin ... *profesionalni kriminalac, vođa bande*
* Sergej Vlasov ... *Witek, kriminalac*
* Andrej Dudarenko ... *Mihalič, kriminalac*
* Aleksandar Zavjalopv ... *Muha, kriminalac*
* Aleksej Kolesnik ... *Kuka, kriminalac*
* Viktor Kosih ... *Baklan, kriminalac*

## Vanjske veze
*
Interdjevojka

***Interdjevojka*** () je sovjetsko-švedski igrani film snimljen 1989. godine u režiji Pjotra Todorovskog. Po žanru je drama, i temelji se na istoimenoj priči Vladimira Kunjina. Naslovna protagonistica, čiji lik tumači Jelena Jakovljeva je lenjingradska bolničarka koja, prisiljena neimaštinom, povremeno zarađuje za život kao prostitutka pružajući usluge stranim turistima. Radnja prikazuje kako pristaje na ponudu jednog od svojih klijenata (čiji lik tumači Tomas Laustiola) da se uda za njega i ode živjeti u Švedsku, ali kako će se tamo suočiti sa time da nema prijatelja, da je razdvojena od porodice, ali i da će je sustići njena mračna prošlost.

*Interdjevojka* je nastala u jeku Glasnosti, kada su sovjetski filmaši dobili odriješene ruke da se bave dotadašnjim tabu temama, a što je uključivalo fenomen prostitucije, a pogotovo u kontekstu teških ekonomskih prilika u kojima se našlo tadašnje sovjetsko društvo. Film je također velikim dijelom nastao zahvaljujući Perestrojci, odnosno ekonomskim reformama koje su omogućile privatno poduzetništvo, pa je tako dijelom financiran od strane Mire Todorovskaje, koja je postale jednom od prvih modernih producentica. Usprkos mračnog tona, ali i mlakih kritika, doživio je veliki uspjeh među sovjetskim gledateljima te je, između ostalog, pomogao da izraz "interdjevojka" u svakodnevnom žargonu postane eufemizam za prostitutku.

## Uloge
* Jelena Jakovljeva ... Tanja Zajceba
* Tomas Laustiola ... Edvard Larsen, suprug Tanje Zajceve (glas: Aleksandar Beljavski)
* Larisa Malevanaja ... Ala Sergejevna Zajceva, Tanjina majka
* Anastasija Nemoljaeva ... Ljalja, bolničarka, Tanjina prijateljica
* Ingeborga Dapkūnaitė ... Kisulja, prostitutka
* Ljubov Poliščuk ... Zina Melejko, prostitutka
* Irina Rozanova ... Sima Guliver, prostitutka
* Natalija Ščukina ... Natalja "Školarka", prostitutka
* Martinš Vilsons ... Vickor, kamiondžija
* Vsevolod Šilovski ... Nikolaj Platonovič Zajcev, Tanjin otac
* Zinovij Gerdt ... Boris Semenovich, direktor bolnice
* Valerij Hromuškin ... Volođa,  sindikalni aktivist u bolnici
* Marija Vinogradova ... Sergejevna, bolničarka
* Igor Vetrov ... Anatolij A. Kudrjavcev, milicijski kapetan
* Gendaij Sidorov ... Ženja, milicijski poručnik
* Tatjana Agafonova ... Verka, bivša moskovska prostitutka koja živi u Švedskoj
* Torsten Wahlund ... Gunvald, kolega Edvarda Larsena
* Sergej Behterev ... konobarica
* Ana Frolovceva ... zaposlenica FRRO 
* Mintai Utepbergenov ... japanski poslovni čovjek (glas; Aleksej Zolotnitski)
* Igor Jefimov ... čistač hotela

## Reference

## Vanjske veze
*
*Screenshots
*Online version
*Swefilmer 
*Online version  at Movie.ru
Tako je nemoguće živjeti

***Tako je nemoguće živjeti*** () je sovjetsko-zapadnonjemački dokumentarni film snimljen 1990. godine u režiji Stanislava Govoruhina. U njemu se prikazuju posljedice duboke ekonomske krize koja je zahvatila tadašnje sovjetsko društvo, neposredno pred raspad države. Govoruhin, koji je u to vrijeme, zahvaljujući političkim reformama Glasnosti postao jednim od najistaknutijih članova novostvorene antikomunističke opozicije, je u svom filmu nastojao usporediti život u tadašnjem SSSR-u sa životom u SAD te stvorio snažan kontrast u razini životnog standarda, ljudskih prava i opće kvalitete života. *Tako je nemoguće živjeti* je izazvao veliku pažnju, te se ponekad navodi da je pomogao pri usponu Borisa Jeljcina na mjesto vođe tada još uvijek sovjetske Rusije. Govoruhin će nakon toga snimiti još dva politički intonirana dokumentarna filma - *[[Rusija koju smu izgubili]]* (1992) i *Velika kriminalna revolucija* (1994) - koja zajedno sa *Tako je nemoguće živjeti* čine trilogiju.

## Vanjske veze
*
Palazzo Garzadori

**Palazzo Garzadori** je gotička palača u sjevernotalijanskom gradu Vicenzi.

## Historija i karakteristike
Dvoetažna građevina rezultat je restauracije postojećeg objekta. Postoji puno sumnji da je Palladio bilo što radio na toj palači, iako neki stručnjaci misle da jest i to na osnovu analogije s projektima za palače Porto ili Pojana u Vicenzi. Ipak, sigurno je da je Palladio u svom traktatu *[[I quattro libri dell'architettura|I Quattro Libri]]* objavio nerealizirani projekt za Giovannija Battistu (sin Girolama Garzadorija) koji se trebao graditi na drugoj lokaciji.

Projekt za tu palaču negdje između 1545. i 1563. naručio je Giambattista Garzadori koji je tu građevinu nasljedio od ujaka Battiste Grazianija, iako je gradilište već bilo otvoreno 1545. godine. Vjerojatno je da je Domenico Groppino, česti izvršitelj paladijevih građevina (koji je također zaslužan za projekt) nadzirao gradnju. Palača je tokom 1554. i 1555. stavljena pod krov, ali su se radovi su odužili sve do 1561. pa je dovršena u ljeto 1563. ili 1564. godine.

Palazzo Garzadori je 1994. uvršten na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.

## Reference

## Vanjske veze

* ''Palazzo Garzadori'' 
* ''Palazzo Garzadori in contra’ Piancoli, Vicenza'' (na portalu Palladio museum)
Monsoon Wedding

***Monsoon Wedding*** () je indijsko-francusko-njemačko-italijansko-američki igrani film snimljen 2001. godine u režiji Mire Nair. Po žanru je mješavina romantične komedije i drame. Radnja se događa u Delhiju gdje patrijarh Lalit Verma (čiji lik tumači Naseeruddin Shah) i njegova supruga (čiji lik tumače Lilette Dubey) organiziraju vjenčanje svoje kćeri Aditi (čiji lik tumači Vasundhara Das) koja je po dogovoru obećana Hemantu Raiju (čiji lik tumači Parvin Dabas), sinu porodičnog prijatelja; vjenčanje obilježava kaos, ali i dolazak brojne rodbine sa svih strana svijeta, čiji članovi sa sobom donose vlastite probleme, vezane uz preljub i seksualno zlostavljanje.

*Monsoon Wedding* je premijerno prikazan na venecijanskoj Mostri gdje je izazvao izuzetnu pažnju prikazom moderne Indije koja je u jeku globalizacije bila sve više povezana sa ostatkom svijeta. Zahvaljujući hvaljenoj glumačkoj postavi i vještom baratanju raznim žanrovima, *Monsoon Wedding* je osvojio kritiku, ali i publiku, a na samoj Mostri je osvojio Zlatni lav.

## Uloge
* Naseeruddin Shah ... Lalit Verma
* Lillete Dubey ... Pimmi Verma
* Shefali Shah ... Ria Verma
* Vasundhara Das ... Aditi Verma
* Vijay Raaz ... Parabatlal Kanhaiyalal 'P.K.' Dubey
* Tillotama Shome ... Alice
* Parvin Dabas ... Hemant Rai
* Kulbhushan Kharbanda ... C.L. Chadha
* Kamini Khanna ... Shashi Chadha
* Rajat Kapoor ... Tej Puri
* Randeep Hooda ... Rahul Chadha
* Neha Dubey ... Ayesha Verma
* Roshan Seth ... Mohan Rai
* Soni Razdan ... Saroj Rai
* Jas Arora ... Umang Chadha
* Natasha Rastogi ... Sona Verma
* Ram Kapoor ... Shelly
* Dibyendu Bhattacharya ... Lottery
* Rajiv Gupta ... Delhijski policajac na kiši

## Reference

## Vanjske veze

*
*
*
*''Monsoon Wedding: A Marigold Tapestry'' an essay by Pico Iyer at the Criterion Collection
Taxi para tres

***Taxi para tres*** () je čileanski igrani film snimljen 2001. godine u ređiji Orlanda Lübberta. Po žanru je mješavina drame i kriminalističke komedije. Protagonist, koga tumači Alejandro Trejo, je taksist koga pod prijetnjom smrću dva razbojnika natjeraju da ih vozi prilikom njihovih razbojničkih prepada. Radnja prikazuje kako se taksist sa vremenom počne zbližavati sa razbojnicima, odnosno postaje član njihove bande. *Taxi para tres* je na festivalu u San Sebastianu nagrađen Zlatnom školjkom.

## Uloge
* Daniel Muñoz ... *Chavelo*
* Alejandro Trejo ... *Ulises*
* Fernando Gómez-Rovira ... *Coto*
* Ivonne Becerra ... *Almacenera*
* Elsa Poblete ... *Nelly*
* Daniel Alcaíno ... *Periodista TV*
* Felipe Ortega ... *Amaro*
* Edgardo Carvajal ... *Ronny*
* Denitze Lecaros ... *Javiera*
* Víctor Rojas ... *Hugo Soto*
* Gerardo Orchard ... *Julián Castro*
* Lorena Prada ... *Secretaria Oficina Lada*
* Cristián Quezada ... *Inspector Padilla*
* René Castro ... *Inspector Romero*
* Marío Escobar ... *"Bala Fría"*
* Iban Ayala ... *Evangélico*
* Juan Rodríguez ... *Muchacho del Triciclo*

## Vanjske veze
*
Palazzo Capra

**Palazzo Capra** je nekadašnja renesansna palača koju je projektirao Andrea Palladio u sjevernotalijanskom gradu Vicenzi.

## Historija i karakteristike
Palača se nalazi na južnom kraju današnjeg bulevara Corso Palladio (nekadašnja Stra’ Grande), na uglu sa trgom Castello. Izgleda da je palača dovršena do 1567. kad je njen tadašnji vlasnik pravnik Antonio Capra dao uklesati svoje ime na frizu.

Tokom 17. vijeka porodica Piovini podigla je na mjestu paladijeve palače svoju rezidenciju po projektu Antonia Pizzoccara, pa je od orginalne paladijeve građevine ostalo vrlo malo, osim zapadnog krila koje je postalo dio nove fasade palače iz 17. vijeka.

Jedini dokument koji ukazuje da je to paladijevevo djelo je ugovor koji je pravnik Antonio Capra sklopio sa Palladiom, iako ima stručnjaka koji sumnjaju da je gradnja tog objekta ikad započela.

Palazzo Piovini je 1994. uvršten na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.

## Reference

## Vanjske veze

* ''Palazzo Capra al Corso, Vicenza'' (na portalu Palladio museum)
The Culpepper Cattle Co.

***The Culpepper Cattle Co.*** () je američki vestern film snimljen 1972. godine u režiji Dicka Richardsa, kome je to predstavljao cjelovečernji debi. Protagonist, čiji lik tumači Gary Grimes, je mladić koji se, nastojeći ispuniti dječačke snove, priključuje grupi kauboja koja godine 1866. nastoji odvesti veliko krdo stoke. Radnja prikazuje kako se na tom putovanju ispostavi da je život kauboja težak, nimalo glamurozan, ali i u stalnoj opasnosti zbog sukoba sa drugim grupama kauboja i slučajnim namjernicima koji često izbijaju zbog trivijalnih razloga.

*The Culpepper Cattle Co.* je održavao tada izuzetno popularan trend revizionističkih vesterna koji su nastojali prikazati mračno naličje mitova o Divljem Zapadu. Film je bio izuzetno cijenjen zbog naturalizma i inzistiranja na autentičnim detaljima, ali ga je dio kritičara napao zbog prevelike količine nasilja.

## Uloge

* Gary Grimes ... Ben Mockridge
* Billy "Green" Bush ... Frank Culpepper
* Luke Askew ... Luke
* Bo Hopkins ... Dixie Brick
* Geoffrey Lewis ... Russ
* Raymond Guth ... Cook
* Wayne Sutherlin ... Missoula
* Matt Clark ... Pete
* Anthony James ... Nathaniel
* Charles Martin Smith ... Tim Slater
* Gregory Sierra ... Kradljivac stoke

## Izvori

## Vanjske veze
*
Epidemija velikih boginja u Jugoslaviji 1972.

**Epidemija [[velike boginje|velikih boginja]] u [[SFRJ|Jugoslaviji]] 1972. godine** je izbila nakon što se Ibrahim Hoti, muslimanski hodža rodom sa tadašnjeg Kosova, zarazio velikim boginjama prilikom hodočašća u Meku. Hoti se po povratku na Kosovo razbolio i zarazio 38 ljudi; tadašnje zdravstvene vlasti su dale pogrešnu dijagnozu, a što se tumači time da se smatralo da su velike boginje, zahvaljujući decenijama cijepljenja iskorijenjene, odnosno tome da je posljednji zabilježeni slučaj na prostoru Jugoslavije datirao iz 1930. godine. Bolesnici, čije se stanje rapidno pogoršavalo, su premješteni prvo u bolnicu u Čačku, a potom u Beograd, i pri tome su dodatno zarazili kako pacijente tako i medicinsko osoblje. Tek mjesec dana kasnije su beogradski ljekari shvatili da je riječ o velikim boginjama, te je tadašnja vlada proglasila izvanredno stanje i provela obaveznu vakcinaciju uz pomoć stranih stručnjaka. Epidemija je do kraja maja zaustavljena; ukupno se rauzboljelo 175 ljudi, a umrlo njih 35. Usprkos tako velikog broja žrtava, jugoslavenske vlasti su na kraju dobile pohvale od Svjetske zdravstvene organizacije zbog načina na koje su uspjele zaustaviti dalje širenje zaraze.

Godine 1982. je o tim događajima snimljen film pod naslovom *[[Variola vera (film)|Variola vera]]*.
Bord de mer

***Bord de mer*** () je francuski igrani film snimljen 2002. godine u režiji Julie Lopes-Curval. Po žanru je drama, a radnja je smještena u mali primorski gradić na obali La Manchea i prati živote tamošnjih stanovnika kroz godinu dana. *Bord de mer* je prikazan na Kanskom festivalu gdje je dobio nagradu za najbolju fotografiju.

## Uloge
* Bulle Ogier : Rose
* Ludmila Mikaël : Anne
* Hélène Fillières : Marie
* Jonathan Zaccaï : Paul
* Patrick Lizana : Albert
* Liliane Rovère : Odette
* Emmanuelle Lepoutre : Albertine
* Fabien Orcier : Jacquot
* Jauris Casanova : Pierre
* Audrey Bonnet : Lilas
* Jean-Michel Noirey : Robert
* Jacqueline Carpentier : Denise
* Alexandra Mercouroff : Lucille
* Antonia Ortu : La serveuse au bar
* Nathalie Pannel : La femme notable
* Séverine Hulin : Une ouvrière
* Gwénaël Le Martret : Une ouvrière
* Pierre-Antoine Ortu : Le patron
* Jack Duponchelle : Blanchard
* Sophie Laloy : La maquilleuse
* Josette Ferriere : La vieille dame

## Vanjske veze
*
Resurrezione (film, 2001)

***Resurrezione*** () je italijansko-francusko-njemački igrani film snimljen 2001. godine u režiji Paola i Vittorija Tavianija. Predstavlja adaptaciju istoimenog romana ruskog književnika Lava Tolstoja. Protagonist, čiji lik tumači Timothy Peach, je ruski plemić koji krajem 19. vijeka kao član porote sudjeluje u suđenju ženi (čiji lik tumači Stefania Rocca). *Resurrezione* je originalno nastao kao televizijska miniserija, a godine 2002. je prikazan na Moskovskom filmskom festivalu gdje je osvojio glavnu nagradu.

## Izvori


## Vanjske veze
* 
*
Engleski pointer

**Engleski pointer** () je rasa lovačkog psa. Jedan je od nekoliko vrsta pointera. Najčešće se koristi za pronalaženje divljači.

Zajedno sa retriverima i španijelima, pointeri čine jednu veću grupu rasa lovačkih pasa koja se u Britaniji zove *gandog* (). Naziv *pointer* potiče od engleskog glagola *to point* — „pokazati”, rase ovog tipa i čine kada pronađu lovinu. Ovako psi pokazuju lovcu mesto gde se lovina nalazi i da je postavi u svoj puškomet. Veoma je bitno da ove rase ne uplaše lovinu, odnosno da prilikom pronalaska lovine stoje mirno i njuškom pokazuju na plijen (za razliku od španijela koji istu kada nađu, automatski i „dignu” — mnogi profinjeni lovci sa pointerima smatraju lov sa španijelima „ribolovom sa dinamitom”). Kod ovih rasa lovački instinkt se mora pokazati već u drugom mesecu života, a onda se stavlja akcenat na treniranje mirnoće prilikom „pointiranja”.

Pointerske rase su se prvobitno koristile od strane lovaca koji su svoju lovinu hvatali mrežama. Pas bi se zaledio ili postavio u sebi svojstven položaj (ovako je engleski glagol *to set* — „staviti”, „postaviti”, dao svim seterima ime), koji je dozvoljavao lovcu da baci mrežu preko lovine.

Kada je u pitanju eksterijer, pointerske rase dolaze u svim mogućim varijetetima krzna, od kratkodlakih pointera, preko oštrodlakih rasa do svilenkastih setera.

## Spoljašnjost
Mogu biti crno-bele boje, narandžasto-bele, a ni jednobojni beli ili trobojni nisu retkost.

## Temperament
Vrlo su živahni i izdržljivi psi, pa im je potrebno dosta slobode i kretanja; sa decom i ostalim psima vrlo su miroljubivi i prijatni.
Nivo agresivnosti im je toliko nizak da skoro pa i ne postoji.

## Zdravlje
Imaju nešto osetljiviju kožu od drugih ptičara, pa ih je potrebno češće čistiti od kožnih parazita.

## Historija
## Karakteristike rase
Njuška i rub očiju su crni, a kod pasa limunske boje i kod belih pasa su svetliji. Srednje duge uši postavljene su prilično visoko, tesno priljubljene uz glavu i na donjem delu šiljaste. Rep je srednje dužine, postavljen ravno u visini leđne linije. Dlaka je kratka, glatka i sjajna. Boje: limunska, bela, narandžasto-bela, jetreno-bela i crno-bela. Može biti i jednobojan. Doživi 10 do 12 godina starosti.

Englezi su oplemenili starog španskog goniča. Pointeru je specijalnost traženje, praćenje i ukazivanje. Kada stoji visoko diže glavu i intenzivno prikuplja miris. Traži izuzetno brzo po velikom prostoru i jako se udaljuje od lovca. Kada se postavi na specifičan način stvara jedinstvenu sliku — čini se kao bela tačka u polju ( — „tačka”), po čemu je i dobio ime.

## Vanjske veze

* Prezentacija pointera
The Magdalene Sisters

***The Magdalene Sisters*** () je britansko-irski igrani film snimljen 2002. godine u režiji Petera Mullana. Po žanru je drama, a inspiriran je stvarnim događajima vezanim uz magdalenske praonice u Irskoj, odnosno institucije pod kontrolom Katoličke crkve u kojoj su se u Irskoj u 20. vijeku slale "posrnule" žene te bile korištene kao jeftina radna snaga i često brutalno zlostavljane. Protagonistice su tri mlade djevojke koje godine 1964. završe u jednoj takvoj instituciji, te se, svaka na svoj način, bore da bi stekle slobodu i sačuvale dostojanstvo. Film je premijerno prikazan na venecijanskoj Mostri gdje je osvojio Zlatni lav.

## Uloge
* Anne-Marie Duff: Margaret McGuire
* Nora-Jane Noone: Bernadette Harvey
* Dorothy Duffy: Patrica/Rose Dunne
* Eileen Walsh: Harriet/Crispina
* Geraldine McEwan: Sestra Bridget
* Daniel Costello: Otac Fitzroy
* Mary Murray: Una O'Connor
* Frances Healy: Sestra Jude
* Eithne McGuinness: Sestra Clementine
* Phyllis MacMahon: Sestra Augusta
* Britta Smith: Katy
* Rebecca Walsh: Josephine
* Eamonn Owens: Eamonn, Margaretin brat
* Chris Patrick-Simpson: Brendan
* Sean Colgan: Seamus

## Reference

## Vanjske veze
* 
* 
*
The Biscuit Eater (film, 1972)

***The Biscuit Eater*** () je američki film za djecu snimljen 1972. godine u režiji Vincenta McEveteeeyja. Predstavlja remake istoimenog filma iz 1940. godine. Protagonisti su dva dječaka - bijelac i crnac - koji se udružuju kako bi divljeg engleskog pointera dresirali pred važno natjecanje.

## Uloge
* Earl Holliman ... Harve McNeil
* Pat Crowley ... Mary Lee McNeil
* Lew Ayres ... Mr. Ames
* Godfrey Cambridge ... Mr. Dorsey
* Beah Richards ... Charity Tomlin
* Clifton James ... Mr. Eben
* Johnny Whitaker ... Lonnie McNeil
* George Spell ... Text Tomlin
* Mantan Moreland ... Konobar
* Rolph Van Wolfgang ... Moreover

## Izvori

## Vanjske veze
* 
* 
* 
* Ultimate Disney DVD Review
Slivovica (razvrstavanje)

**Slivovica** može biti:
*, selo u opštini Zlatarica, Bugarska
*Šljivovica, piće, vrsta rakije od šljive (slive)

## Povezano
* Šljivovica (razvrstavanje)
In This World

***In This World*** () je britanski igrano-dokumentarni film snimljen 2002. godine u režiji Michaela Winterbottoma. Protagonisti su dvojica Afganistanaca koji su odrasli u izbjegličkim logorima u pakistanskom Peshawaru uspostavljenim nakon sovjetske invazije, a u koje su nakon američke invazije došle nove grupe izbjeglica. Radnja prikazuju kako odlučuju napustiti logor i započeti novi život u Londonu, te započinju dugi i mukotrpni put gdje ih čekaju brojne opasnosti. Winterbottom je film snimao na autentičnim lokacijama koristeći naturščike. Osvojio je niz prestižnih nagrada, uključujući Zlatni medvjed.

## Reference

## Vanjske veze
* *[http://www.bbc.co.uk/bbcfilms/film/in_this_world In This World]* at BBC Films
*
Tocoa

**Tocoa** je grad od 56,320 i općina (municipio) od 100,841 stanovnika na sjeveroistoku Hondurasa u Departmanu Colón.

## Geografija

Tocoa leži na desnoj obali rijeke Aguán, nedaleko od njena ušća u Karipsko more.
Općina Tocoa prostire se na jugozapadu Departmana Colón na površini od 912,5 km², što je čini trećom po površini u Departmanu Colón.
Od svog administrativnog centra i luke	Trujillo udaljena je 27.9 km jugozapadno, a od glavnog grada Tegucigalpe 220 km.

## Historija

Tocoa je treće naselje osnovano u Departmanu Colón. Osnovali su ga doseljenici iz departmana Olancho i El Paraíso 11. juna 1882. 
Ime je dobio od *Tocoacina* kako su lokalni indijanci zvali taj kraj, a to je značilo zemlja zelenih stabala i kukuruza. 
U tom kraju pronađeno je na nekoliko arheoloških lokaliteta artefakti od žada i obsidiana.

## Privreda

Ekonomija Tocoe bazira se na poljoprivredi, to je kraj poznat po proizvodnji palmi uljarica. Tako je 1993. proizvedeno više od 100.000 
tona, što je predstavljalo 27% od ukupne nacionalne proizvodnje.

## Reference
 
## Vanjske veze

* ''Municipalidad de Tocoa''
Palazzo da Monte

**Palazzo Da Monte** je renesansna palača u sjevernotalijanskom gradu Vicenzi, koju je po svemu sudeći projektirao Andrea Palladio.

## Historija i karakteristike
Palača se nalazi ispred crkve Santa Corona, na uglu ulica Corona i Stefano, gdje je porodica Da Monte imala teren. Ima dva kata, odvojena vijencem. Jednostavnovnim prizemljem dominira portal s rustikom imeđu dva pravokutna prozora. Gornji kat karakteriziraju tri para toskansko-dorskih pilastara koji uokviruju centralni venecijanski prozor i dva bočna prozora s trokutastim timpanonima, a ispod završnog vijenca nalazi se dorski friz s triglifima i metopama.

Oduvijek je bilo puno sumnji da je to paladijevo djelo, kao i dilema kad je građevina izgrađena. Pretpostavljalo se da je to bilo četrdesetih godina 15. vijeka, ali je postojala i teza da je to napravljeno puno kasnije, na bazi mladenačkog projekta majstora, ali najviše zbog natpisa isklesanog na vijencu iznad portala sa imenom naručitelja Battiste Da Monte i datumom 1581.

Stilske i kompozicijske karakteristike fasade imaju brojne sličnosti sa Palladijevim ranim projektima. Stoga bi to mogao biti projekt iz 1440-ih kada je arhitekt eksperimentirao sa arhitektonskim novinama 15. vijeka i bio je pod jakim utjecajem Bramantea i Rafaela nakon svog prvog putovanja u Rim 1541. godine. Tad je usvojio vokabular koji je tih godina primjenio na Palazzo Civena.

Novija arhivska istraživanja potvrdila su tezu da je palača podignuta između 1550. i 1554. godine. Dekoracija i drugi završni radovi izvedeni su naknadno, sve do datuma istaknutog na fasadi. Ono što je sigurno je da su manjkavosti u izradi i razmještaju elemenata (nepravilan razmak triglifa i metopa), rezultat toga što sam Palladio nije bio direktno povezan sa realizacijom. Zbog tog neki historičari umjetnosti pretpostavljaju da je to obavio Domenico Groppino.

Tokom 19. vijeka na palači su izvršene brojne preinake od strane Tommasa Becege. Pretpostavlja se da je u tom periodu prizemlje dobilo rustikalni malter, koji je kasnije uklonjen. Za vrijeme restauratorskih radova provedenih 1970-ih u desnoj prostoriji prizemlja, kao i po nekim sobama gornjeg kata, otkrivene su freske.

Palazzo Da Monte je 1994. uvršten na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.

## Reference

## Vanjske veze
* ''Palazzo Da Monte'' (na portalu Citta di Vicenza)
Buck and the Preacher

***Buck and the Preacher*** (), u Jugoslaviji prikazan pod naslovom ***Crni karavan***, je američki vestern film snimljen 1972. godine u režiji Sidneya Poitiera kome je to bio režijski debi. U njemu se Poitier pojavljuje u naslovnoj ulozi, odnosno tumači lik bivšeg crnog oficira sjevernjačke vojske koji po završetku građanskog rata, uz pomoć varalice (čiji lik tumači Harry Belafonte) oslobođene robove sa Juga vodi na Zapad kako bi započeli novi život. Radnja prikazuje kako ih progone najamnici koje su angažirali njihovi bivši vlasnici, koji ih žele zadržati kao jeftinu radnu snagu na plantažama, ali kako će karavanu pomoći indijanska plemena. *Buck and the Preacher* je izazvao pažnju kao film koji je pripadao tada izuzetno popularnom trendu revizionističkih vesterna, ali i koji se isticao time da su glavni likovi crnci. Usprkos zvučnih imena je propao, a što se tumači time da je publika crne likove daleko lakše mogla zamisliti u suvremenom okruženju karakterističnom za tada popularne *[[blaxploitation]]* filmove.

## Uloge
* Sidney Poitier ... Buck
* Harry Belafonte ... Propovjednik
* Ruby Dee ... Ruth
* Cameron Mitchell ... Deshay
* Denny Miller ... Floyd
* Nita Talbot ... Madame Esther
* John Kelly ... Šerif
* Tony Brubaker ... Headman  
* Bobby Johnson ... Čovjek koji je ustrijeljen  
* James McEachin ... Kingston  
* Clarence Muse ... Cudjo  
* Lynn Hamilton ... Sarah  
* Doug Johnson ... Sam  
* Errol John ... Joshua
* Jullie Robinson ... Sinsie
* Enrique Lucero ... Indijanski poglavica

## Vanjske veze
* 
*
Elephant (film, 2003)

***Elephant*** () je američki igrani film snimljen 2003. godine u režiji Gusa Van Santa. Po žanru je drama sa elementima trilerima, velikim dijelom inspirirana masakrom u Columbineu koji se zbio četiri godine ranije. Radnja se događa u jednoj srednjoj školi u Portlandu i prati nekoliko sati u životu nastavnika i učenika, koji, pak, ne znaju da dvojica njihovih kolega planiraju izvesti masovno ubistvo.
 
*Elephant* je Van Sant ispočetka bio zamislio kao dokumentarni film, ali se na kraju ipak odlučio za igrani film, pri čemu je inzistirao na maksimalnom realizmu i autentičnosti, koristeći gimnazijalce kao naturščike. Premijerno je prikazan na Kanskom festivalu gdje je dobio izvrstan prijem nedugo nakon početka rata u Iraku koji je u svijetu potakao antiameričko raspoloženje, odnosno zahvaljujući temi vezanoj uz zahtjeve za zabranu posjedovanja vatrenog oružja u SAD koja se vezivala uz američku opoziciju administraciji nepopularnog predsjednika Busha. *Elephant* je zbog toga osvojio Zlatnu palmu. Kasnije se smatrao dijelom "trilogije smrti" koje čine Van Santovi filmovi inspirirani stvarnim događajima (*[[Gerry (film, 2002)|Gerry]]* i *[[The Last Days]]*).

2005. je izazvao kontroverze nakon što se ispostavilo da ga je Jeff Weise, počinitelj masakra u školi Red Lake bio pogledao neposredno pred zločin, a zbog čega je Van Santov film optužen da potiče nasilje.

## Reference

## Vanjske veze
* 
* 
*
Los lunes al sol

***Los lunes al sol*** () je špansko-italijansko-francuski igrani film snimljen 2002. godine u režiji Fernanda Leona de Aranoe. Po žanru je socijalno angažirana drama, a protagonisti su šestoro bivših radnika nedavno zatvorenog brodogradilišta u Vigu. Radnja prikazuje se, svatko na svoj način, pokušavaju prilagoditi nezaposlenosti, odnosno pokušati započeti novi život. *Los lunes del sol* je na festivalu u San Sebastianu osvojio Zlatnu školjku.

## Uloge
* Luis Tosar ... José Suárez
* José Ángel Egido ... Paulino "Lino" Rivas
* Javier Bardem ... Santa
* Joaquín Climent ... Rico
* Nieve de Medina ... Ana
* Enrique Villén ... Reina
* Celso Bugallo ... Amador
* Aida Folch ... Natalia "Nata"
* Fernando Tejero ... Lázaro
* Laura Domínguez ... Ángela

## Vanjske veze
*
Reconstruction (film)

***Reconstruction*** () je danski igrani film snimljen 2003. godine u režiji Christoffera Boea. Po žanru je drama, a protagonist, koga tumači Nikolaj Lie Kaas je fotograf koji iznenada napušta svoju djevojku (čiji lik tumači Maria Bonnevie) kako bi započeo vezu sa drugom djevojkom (koju također tumači Maria Bonnevie). *Reconstruction* je prikazan na Kanskom festivalu gdje je pažnju izazvao time što je bio snimljen isključivo uz prirodno svjetlo, kao i neobičnoj meta-narativnoj strukturi. Osvojio je nagradu za najbolju kameru.

## Uloge
*Nikolaj Lie Kaas – Alex David
*Maria Bonnevie – Simone/Aimee
*Krister Henriksson – August Holm
*Nicolas Bro – Leo Sand
*Ida Dwinger – Monica
*Helle Fagralid – Nan Sand
*Isabella Miehe-Renard – Novinar
*Malene Schwartz – Fru Banum
*Peter Steen – Mel David

## Vanjske veze
*
*"The Reality of Feelings" by Claus Christensen 
*"A Man and a Women" by Mark Jenkins
Zlatko Delić

**Zlatko Delić** (Drvar, 25. decembar 1959. – Banjaluka, 8. april 2018) bio je srpski psiholog i enigmata. Dobitnik je više priznanja iz oblasti enigmatike.

## Biografija
Delić je rođen 25. decembra 1959. godine u Drvaru. U rodnom gradu završio je osnovnu školu, a onda se preselio u Knin gdje završava tamošnju gimnaziju. Još kao srednjoškolac počeo je da izrađuje enigmatske ukrštene riječi (križaljke), a prvu takvu mu je već 1976. objavio popularni zagrebački časopis „Vikend”. Nakon srednje škole dolazi u Banjaluku gdje uspješno završava fakultet sa stečenim zvanjem diplomiranog psihologa.

Veći dio svog životnog vijeka Delić je proveo u Kninu. Nakon sloma Srpske Krajine, seli u Banjaluku, u kojoj će provesti ostatak života. Uspješno je gradio obje karijere i onu na polju psihologije, i onu na polju enigmatike. Kao psiholog, često je pisao kolumne za štampane medije, ili bi gostovao u različitim elektronskim medijima gdje je iznosio svoje analize društvenih pojava i fenomena.

Četiri i po decenije Delić se bavio i enigmatikom. Kao enigmata objavio je više od 8.000 radova (najčešće križaljki, premetaljki i rebusa) u raznim enigmatskim i drugim poznatim časopisima i novinama, kao što su: *Orbis*, *Vijesnikov kviz*, *Novosti Enigma*, *Politika*, *Huper*, izdanja banjalučke *Bine* – *Skandi Rubikon*, zvornička *Zagonetka*, *Slobodna Dalmacija*, *Eureka*, Čvorova izdanja, požarevački *Kviz*, izdanja EK *Piramida* iz Novoga Sada, te *Iks*, *Skerco* i *Bravo skandi* iz Beograda i drugi.

Za svoje ukršene riječi (križaljke) dobio je brojne nagrade, a objavljivao ih je pod pseudonimima „Ludi Maks”, „Vinsent Vega”, „Psiho”, „Delija”, „Psihodelija” i drugi. Bio je učesnik brojnih enigmatskih susreta i konkursa. Zastupljen je u knjizi „Istaknuti srpski enigmati”, Ivice Mlađenovića (iz 1999) i „Leksikonu srpskih enigmata”, Miroslava Lazarevića i Jovana Vukovića (iz 2007), a spominje se i u „Adresaru zagonetača Jugoslavije” (iz 1984. godine).

Bio je član mnogih enigmatskih udruženja, kao što su: bjelovarski „Čvor”, EK „Braničevo” iz Požarevca kao i Enigmatskog saveza Srbije. Pamti se i njegovo učešće u Kikindi u pravljenju najveće križaljke na svijetu, duge čak 120 metara, koja je nezvanični Ginisov rekord.

Hobiji ovog enigmate, bili su i prevođenje stripova sa engleskog jezika, kao i film.

## Vikipedija
U posljednjim godinama Delić je bio aktivan urednik vikipedije na srpskom jeziku. Najpre pod pseudonimom **[[:sr:Korisnik:Zdelic|Zdelic]]** (2005–2007), a zatim i kao **** (2008–2018), gdje je dao značajan doprinos istoj, naročito na polju transkripcija stranih imena na srpski jezik. Paralelno sa ovim, Delić je sastavljao i svoje, kako je sam govorio, životno djelo – „Rječnik transkipcija”, koji nažalost, nikad nije završio. Posljednju svoju izmjenu na vikipediji napravio je samo dva dana prije svoje smrti 6. aprila 2018. godine.

## Smrt
Delić je iznenada umro 8. aprila 2018. godine u svojoj 58-oj godini. Iza sebe je ostavio suprugu i troje djece. Sahranjen je 12. aprila 2018. na novom groblju „Vrbanja” u Banjaluci.

## Reference
La luz prodigiosa

***La luz prodigiosa*** () je španski igrani film snimljen u režiji Miguela Hermosa i premijerno prikazan početkom 2003. godine. Protagonist, čiji lik tumači Alfredo Landa je sredovječni muškarac koji 1980-ih u Andaluziji ide tražiti muškarca koga je kao dječak bio spasio od posljedica strijeljanja na početku građanskog rata. Radnja prikazuje kako za vrijeme potrage postaje uvjeren kako je riječ o znamenitom pjesniku Federicu Garciji Lorci. *La luz prodigiosa* je prikazan na Moskovskom festivalu gdje je osvojio glavnu nagradu.

## Uloge
* Alfredo Landa ... Joaquin Panjero
* Nino Manfredi ... Galapago
* Kiti Manver ... Adela
* José Luis Gómez ... Silvio
* Iván Corbacho ... Joaquin ragazzo (as Iván Corvacho Cervántes)
* Sergio Villanueva ... Galapago giovane
* Mariano Peña
* Fanny de Castro ... Monja
* Fernando Picón ... Abogado
* Miguel Alcíbar ... Falanguista

## Vanjske veze
*
La finestra di fronte

***La finestra di fronte*** () je italijansko-tursko-britansko-portugalski igrani film snimljen u režiji Ferzana Özpeteka i premijerno prikazan početkom 2003. godine. Po žanru je drama, a protagonisti, čije likove tumače Giovanna Mezzogiorno i Filippo Nigro, su bračni par čiji je odnos u krizi, ali koje iznenadi dolazak tajanstvenog starca (čiji lik tumači Massimo Girotti) koji pati od amnezije. Radnja prikazuje kako mu supružnici odluče pomoći vratiti sjećanje i otkriti identitet. *La finestra di fronte* je prikazan na festivalu u Karlovym Varyma gdje je osvojio Kristalni globus.

## Uloge
* Giovanna Mezzogiorno ... Giovanna
* Massimo Girotti ... Simone / Davide Veroli
* Raoul Bova ... Lorenzo
* Filippo Nigro ... Filippo
* Serra Yilmaz ... Eminè
* Maria Grazia Bon ... Sara
* Massimo Poggio ... Mladi Davide
* Ivan Bacchi ... Simone
Ostali;
* Chiara Andreis
* Veronica Bruni ... Tintora
* Olimpia Carlisi ... Donna negozio stoffe
* Ohame-Brancy Chibuzo (navedena kao Ohame Brancy Chibuzo) ... Alessio
* Carlo Daniele ... Marco
* Rosaria De Cicco ... Barista
* Lucianna De Falco ... Marilena

## Vanjske veze
*
*
*https://sites.google.com/site/lultimobanco/locations-cinematografiche-del-lazio/la-finestra-di-fronte  - Movie's Locations on google earth
Alla rivoluzione sulla due cavalli

***Alla rivoluzione sulla due cavalli*** () je italijanska filmska komedija snimljena 2001. godine u režiji Maurizija Sciarre. Protagonist je  italijanski ljevičar (čiji lik tumači Adriano Giannini) koji u proljeće 1974. godine dozna za prevrat kojim je u Portugalu svrgnut fašistički režim Estado Novo. Radnja prikazuje kako poziva svog portugalskog prijatelja i njegovu bivšu djevojku da odu u Portugal kako bi svjedočili tim događajima, ali kako će im se prilikom putovanja zakomplicirati međusobni odnos. *Alla rivoluzione* je prikazan na festivalu u Locarnu gdje osvojio nagradu Zlatni leopard.

## Uloge
*Adriano Giannini: Marco
*Gwenaëlle Simon: Claire
*Andoni Garcia: Victor
*Francisco Rabal: Ujak Henrique
*Georges Moustaki: pjesnik 
*Oscar Ladoire: Grof Agaruez

## Vanjske veze
*
Rok ďábla

***Rok ďábla*** () je češka filmska komedija snimljena 2002. godine u režiji Petra Zelenke. Napravljena je u pseudodokumentarnom stilu, a radnja prati kako nizozemski sineast prilikom dolaska na sastanak Anonimnih alkoholičara slučajno naleti na poznatog češkog rock-muzičara Jaromira Nohavicu te ga pristane pratiti na turneji, svjedočeći nizu bizarnih i zastrašujućih događaja. *Rok ďábla* je na festivalu u Karlovym Varyma osvojio Kristalni globus.

## Vanjske veze
* Official pages of the film  
* Official pages of the film  
*
Revolucija karanfila

**Karanfilska revolucija** ili **Revolucija karanfila** (), ponekad navođena jednostavno kao **25. april** () je puč koji je u Portugalu 25. aprila 1974. izvela grupa lijevo orijentiranih oficira portugalskih oružanih snaga organiziranih u Pokret oružanih snaga (MFA), a kojim je svrgnut dotatadašnji desničarski autoritarni režim Nove države (Estado Novo) koji je Portugalom vladao od 1926. godine, i koji se često nazivao najdugotrajnijom diktaturom u historiji Evrope. Uzrok puča je bio u nezadovoljstvu politikom režima kojom su se po svaku cijenu nastojale održati prekomorske kolonije, a što je krajem 1960-ih dovelo do dugotrajnih i skupih ratova sa pokretima za nezavisnost u Africi, kao i izuzetno nepopularne masovne regrutacije. MFA i njeni pristaše su iza ponoći 25. aprila zauzeli strateške točke u Lisabonu, a na vijest o puču su građani spontano izašli na ulice da im pruže podršku, noseći karanfile po kojima je revolucija dobila ime. Nakon šest sati su premijer Marcelo Caetano i predsjednik Americo Tomas pobjegli u Brazil, a MFA potom uspostavila Huntu nacionalnog spasa koja je započela proces tranzicije u demokratski poredak i godinu dana kasnije organizirala prve slobodne višestranačke izbore. Karanfilska revolucija je, pak, imala dramatične posljedice i na vanjskopolitičkom planu - bivšim kolonijama (Angola, Mozambik, Gvineja Bisau, Kapverdi) je sljedeće godine pružena nezavisnost (uz izuzetak Macaua koji će Kini biti predan tek 1999. godine). Portugal je ostao član NATO-pakta, a 1986. se priključio Evropskoj ekonomskoj zajednici.
Tela

**Tela** je lučki grad od 36,780 i općina (municipio) od 103,392 stanovnika na sjeverozapadu Hondurasa u Departmanu Atlántida.

## Geografija

Tela leži na obali Honduraškog zaljeva na površini od 1,163 km².
Od svog administrativnog centra i luke	La Ceiba udaljena je 73 km zapadno, a od glavnog grada Tegucigalpe 188 km.

## Historija

Općina Tela osnovana je dekretom predsjednika Marca Aurelia Sota 2. juna 1876.
Za uspjeh novog naselja bila je važna 1912. kad je američka kompanija *United Fruit* odlučila imati svoje regionalno sjedište u Teli. Za nju je u to vrijeme radilo čak 80% svih zaposlenih. Kriza je nastupila 1930. kad se United Fruit preselio u dolinu Valle de Sula, odnosno u La Limu, tad je puno ljudi ostalo bez posla.

Kompanija se 1976. vratila u Telu, po novom ugovoru kompanija svoju robu dostavlja željeznicom do luke u Teli, a slično radi i kompanija *Standard Fruit*.
Pored luke za ekonomiju grada od 1990-ih je sve značajniji i turizam.

## Privreda

Okolica Tele (krajnji sjever Valle de Sula) bogat je poljoprivredno - stočarski kraj, poznat po proizvodnji mlijeka i palmi uljarica.

U općini je  2000. bilo čak 10.000 farmi sa ukupno 37.000 grla stoke. Iste te godine proizvedeno je  1,440,000 tona palmi uljarica (oko 80 % nacionalne proizvodnje) od tog je 25% izvezeno.

## Reference
 
## Vanjske veze

* ''Municipalidad de Tela''
Das Verlangen

***Das Verlangen*** () je njemački igrani film snimljen 2002. godine u režiji Iaiana Diltheya. Po žanru je drama, a protagonistica, čiji lik tumači Susanne-Marie Wrage, je supruga seoskog pastora koja spas od životne monotonije pronalazi u preljubničkoj vezi sa lokalnim mehaničarom (čiji lik tumači Robert Lohr). Radnja prikazuje kako otkriva da joj je ljubavnik možda povezan sa nestankom djevojčice, a što će kod nje izazvati moralne dileme. *Das Verlangen* je prikazan na festivalu u Locarnu gdje je osvojio Zlatni leopard.

## Vanjske veze
* Offizielle Webseite zum Film 
* 
* ''Das Verlangen'' bei Filmportal.de
Khamosh Pani

***Khamosh Pani*** (, *Tihe vode*) je pakistansko-francusko-njemački igrani film snimljen na pendžapskom jeziku 2003. godine u režiji Sabihe Sumar. Po žanru je drama, a protagonistica, čiji lik tumači Kiron Kher, je sredovječna udovica koja krajem 1970-ih živi u malom mjestu u pakistanskom Pendžabu. Radnja prikazuje probleme koji nastanu kada se njen adolescentski sin (koga tumači Aamir Malik) počne družiti sa islamskim fundamentalistima. *Khamosh Pani* je prikazan na festivalu u Locarnu gdje je osvojio Zlatni leopard.

## Izvori

## Vanjske veze
* 
* "Silent Waters" - Overview  *[[New York Times]]*.